Apeplaneten

Apeplaneten (originaltittel: Planet of the Apes) er en amerikansk science fiction- og eventyrfilm fra 1968 regissert av Franklin Schaffner. Hovedrollenne spilles av Charlton Heston, Roddy McDowall, Kim Hunter og Maurice Evans. Filmen er basert på den Pierre Boulles romanen La planète des singes fra 1963.

Filmen fikk i løpet av 1970-årene fire oppfølgere. Nyinnspillinger kom både i 2001 og i 2011. Sistnevnte film er bare løst inspirert av boka og den opprinnelige filmen.

Handling
Astronauten Taylor med mannskap, krasjlander på en fjern planet som har forbausende mange likhetstrekk med jorden. Til besetningens store overraskelse viser planeten seg å være befolket av intelligente og taleføre aper – og en tilsvarende primitiv og lite talefør gruppe mennesker. Han og resten av mannskapet blir omsider tatt til fange av apene. Taylor skjønner etter hvert at livet hans ligger i hendene på forskeren Dr. Cornelius. Ved hjelp av Cornelius og noen andre aper klarer han omsider å flykte. Til slutt oppdager han den sjokkerende sannheten om planeten.

Om filmen
miniatyr|venstre|Scenen hvor romskipet landet ble innspilt ved Lake Powell i Arizona
 Popularitet og økonomi 
Apeplaneten ble meget populær i USA, hvor den ble sett av 25 millioner kinogjengere. Den innbrakte $32,6 millioner og ble blant de ti mest innbringende filmene i USA i 1968.

Apeplaneten er kjent for å inneha en av de høyeste kostnader vedrørende make-up effekter. Kostnadene utgjorde 17% av filmens budsjett.

 Anmelderne 
Den ble godt mottatt av kritikerne, noe som gjenspeiles i at den har fått 88 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner.

Priser
Den vant en æres-Oscar for fremragende make-up og ble nominert i ytterligere to kategorier. Filmen ble i 1996 tildelt en Genesis Award.

Spin-off
Filmen fikk fire oppfølgere som ble lansert i perioden 1971 til 1973. I perioden 2001 til 2017 kom fire nye filmer, der de tre siste henger sammen som en trilogi. Det kom også to TV-serier og flere tegneserier.

Det ble på 1970-tallet produsert en rekke actionfigurer fra handlingen. Disse filmene var pionerer på å slike lekefigurer fra filmverdenen.

Trivia
Når det var pauser under filminnspillingen observerta man at de skuespillerne med gorillakostyme, orangutang- og sjimpanse- holdt seg til de med samme type kostyme. Dette til tross for at det ikke ble pålagt.

Hestons replikk «Get your stinking paws off me, you damned dirty ape.» («Flytt de stinkende labbene dine, din skitne ape!») ble i 2005 rangert blant de 100 beste replikkene i amerikansk filmhistorie, i kåringen AFI's 100 Years…100 Movie Quotes.

I rollene
miniatyr|upright|Heston og Harrison i en scene fra på Apeplaneten
 Charlton Heston – George Taylor
 Roddy McDowall – Dr. Cornelius
 Kim Hunter – Dr. Zira
 Maurice Evans – Dr. Zaius
 James Whitmore – President for Akademiet
 James Daly – Dr. Honorius
 Linda Harrison – Nova
 Robert Gunner –  Landon 
 Lou Wagner –  Lucius 
 Woodrow Parfrey –  Maximus 
 Jeff Burton –  Dodge 
 Buck Kartalian –  Julius

Alle filmene
Etter inntjening (USA)
 Tittel  År  Inntjening i dollar (USA) Apeplaneten196832 millioner Apeplanetens hemmelighet197018 millioner Flukten fra Apeplaneten197112 millioner Conquest of the Planet of the Apes19729 millioner Battle for the Planet of the Apes19739 millionerEtter oppslutning på Rotten Tomatoes
 Tittel  År  Prosent Apeplaneten196888 % Flukten fra Apeplaneten197178 %Conquest of the Planet of the Apes197248 %Apeplanetens hemmelighet197041 %Battle for the Planet of the Apes197337 %

Referanser

Eksterne lenker


Kategori:Eventyrfilmer fra USA
Kategori:Dystopiske filmer fra USA
Kategori:Apeplaneten
Kategori:Filmer fra 1968
Kategori:Postapokalyptiske filmer
Kategori:Engelskspråklige filmer
Kategori:Science fiction-filmer fra USA
Kategori:Filmer satt i fremtiden